Napirend előtt: 2. szám

**E L Ő T E R J E S Z T É S**

***a Képviselő-testület 2015. december 22 -ei rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

**Készítette:** …………………………….

Molnárné dr. Szabados Judit

Jegyzői jogi referens

**Egyeztetve:** ……………………………..

Dankó Virág

Alpolgármester

**Látta:**  ……………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

Budapest Főváros II. ker. Önkormányzat  
115/2015.(IV.28.) képviselő-testületi határozata

A Képviselő-testület

kötelezettséget vállal arra, hogy a Budapest Főváros II. Kerületi Önkormányzat 100%-os tulajdonú társaságaként bejegyzett II. Kerületi Sport és Szabadidősport Nonprofit Korlátolt Felelősségű Társaság (székhely: 1024 Budapest, Mechwart liget 1.; adószám: 25149724-2-41) által a Magyar Vízilabda Szövetség felé benyújtandó pályázathoz szükséges önrészt – nyertes pályázat esetén – biztosítja.

**Felelős:** Polgármester

**Határidő:** pályázat elbírálását követően

(19 képviselő van jelen, 18 igen, 1 tartózkodás)

**A határozat végrehajtását végzi**: Polgármesteri Kabinet vezetője

**Végrehajtás**: A képviselő-testületi határozatban foglaltak részben teljesültek, megvalósulása a következőképpen áll. Megtörtént a telekalakítási eljárás annak érdekében, hogy egybefüggő sportcélú ingatlanná váljon az uszoda építésére kijelölt terület. Elkészült a megvalósíthatósági tanulmányterv alapján az engedélyezési tervdokumentáció, és a kitűzött határidőre megszereztük az uszoda jogerős építési engedélyét is. A Magyar Vízilabda Szövetség által hiánypótlásban bekért dokumentumokat hiánytalanul rendelkezésre tudtuk bocsátani, és várjuk a sportfejlesztési program jóváhagyását, a TAO támogatások gyűjtését lehetővé tévő igazolás kibocsátását. Ennek megtörténtét követően kerülhet újra napirendre az önerő biztosításának kérdése.

Kérem a végrehajtási határidő meghosszabbítását 2016. január 25. napjáig.

**Budapest Főváros II. ker. Önkormányzat  
207/2015.(VI.25.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat, mint a 14494/1 helyrajzi szám alatt nyilvántartott, természetben a Budapest II. kerület Frankel L. út 36. szám alatti ingatlan 1507/3150 tulajdoni hányaddal rendelkező tulajdonostársa a bérleti szerződés megkötésétől **2017. szeptember 30.** **napjáig** tartó határozott időre **bérbe** **adja** a Budapest II. kerület Frankel L. út 36. I. em. 9. szám alatti 1 szoba, komfortos, 31 m2 alapterületű lakást Danó Mihályné részére. A bérleti szerződés megkötésének feltétele, hogy a lakásra ne álljon fenn használati díj tartozás.

A bérleti szerződés megkötésének továbbá feltétele, hogy a bérbe adáshoz a Magyar Állam, mint tulajdonostárs 1643/3150 tulajdoni hányada tekintetében a tulajdonosi jogokat gyakorló Gyógyszerészeti és Egészségügyi Minőség és Szervezetfejlesztési Intézet is hozzájárulását adja.

AKépviselő–testület úgy dönt, hogy a fennálló **késedelmi kamatok** **megfizetését** Danó Mihályné és családja jövedelmi-, vagyoni helyzetére és szociális körülményeire tekintettel méltányosságból **elengedi**.

A bérlő az Önkormányzat tulajdonában álló lakások béréről szóló 51/1995.(XII.18.) rendelet 3/A. § (1)-(2) bekezdései alapján szociális helyzet alapján megállapított bérleti díj fizetésére jogosult.

A Képviselő-testület úgy dönt, amennyiben Danó Mihályné az Országos Reumatológiai és Fizioterápiás Intézet hozzájárulását megadó határozat kézhezvételétől számított 30 napon belül nem köti meg a bérleti szerződést, a határozat hatályát veszti, abból sem jogok, sem kötelezettségek nem keletkeznek, és eljárást kezdeményez vele, valamint a lakásban vele együtt lakó személyekkel szemben a lakás kiürítése és az esetlegesen fennálló díjhátralék és járulékai megfizetése iránt.

**Felelős:** Polgármester

**Határidő:** 2015. november 30.

(19 képviselő van jelen, 19 igen, egyhangú)

**A határozat végrehajtását végzi**: a Vagyonhasznosítási és Ingatlan-nyilvántartási Iroda

vezetője

**Végrehajtás:** A Vagyonhasznosítási és Ingatlan-nyilvántartási Iroda 2015. július 13. napján kelt levelében tájékoztatta Danó Mihálynét és az Állami Egészségügyi Ellátó Központot (korábbi nevén: Gyógyszerészeti és Egészségügyi Minőség és Szervezetfejlesztési Intézet) a döntésről. Az Állami Egészségügyi Ellátó Központ 2015. augusztus 26-án kelt nyilatkozatában a bérbeadáshoz tulajdonosi hozzájárulását adta. Danó Mihályné igazolta, hogy a lakásra használati díj tőketartozása nem áll fenn és 2015. október 16. napján megkötötte a lakásbérleti szerződést.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****284/2015.(X.29.) képviselő-testületi határozata**

A Képviselő testület

a Költségvetési, Pénzügyi és Vagyonnyilatkozatokat Ellenőrző Bizottság döntése nyomán 2015. évben a 2/2015. (II.27.) önkormányzati rendelet 9. sz. tábla 9. sor *Társadalmi szervezetek támogatása*” jogcím előirányzat terhére az alábbi alapítványi támogatások folyósítását hagyja jóvá:

|  |  |  |
| --- | --- | --- |
| Költségvetési, Pénzügyi és Vagyonnyilatkozatokat Ellenőrző Bizottság határozat száma | Alapítvány neve | 2015. évi támogatás  összege Ft |
| 167/2015.(X.05.) | Pasaréti Ferences Alapítvány | 570 000 |
| 171/2015.(X.05.) | Újlaki Sarlós Boldogasszony Alapítvány | 100 000 |

**Felelős:** Polgármester

**Határidő:** azonnal

(20 képviselő van jelen, 20 igen, egyhangú)

**A határozat végrehajtását végzi**: Bizottsági referens

**Végrehajtás:** Az alábbi alapítványok esetében a támogatási szerződések megkötését és az adóigazolások beérkezését követően a támogatási összegek átutalása megtörtént:

|  |  |  |  |
| --- | --- | --- | --- |
| Költségvetési, Pénzügyi és Vagyonnyilatkozatokat Ellenőrző Bizottság határozat száma | Alapítvány neve | 2015. évi támogatás  összege Ft | Pénzügyi teljesítés dátuma |
| 167/2015.(X.05.) | Pasaréti Ferences Alapítvány | 570 000 | 2015.11.04. |
| 171/2015.(X.05.) | Újlaki Sarlós Boldogasszony Alapítvány | 100 000 | 2015.11.26 |

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****290/2015.(X.29.) képviselő-testületi határozata**

A Képviselő-testület

úgy dönt, hogy 2015. november 1. napjától 2020. október 31. napjáig tartó időtartamra a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) állandó könyvvizsgálójának a COOPSALDO Könyvvizsgáló és Ügyviteli Szolgáltató Kft.-t (Cg. 13-09-139591; székhely: 2092 Budakeszi, Hársfa u. 1.; Magyar Könyvvizsgálói Kamara nyilvántartási száma: 000078) jelöli ki.

**Felelős:** Polgármester

**Határidő:** 15 nap

(20 képviselő van jelen, 20 igen, egyhangú)

**Budapest Főváros II. ker. Önkormányzat****291/2015.(X.29.) képviselő-testületi határozata**

A Képviselő-testület

a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41) jelen határozat mellékletét képező létesítő okirat módosítását elfogadja; felkéri a Polgármestert a szükséges intézkedések megtételére és egyben felhatalmazza, hogy a változásoknak megfelelő, változásokkal egységes szerkezetbe foglalt – hatályosított – szövegű alapszabályát aláírja, és gondoskodjon a cégbejegyzésre irányuló eljárás megindításáról és a cégbejegyzési eljáráshoz szükséges iratok elkészíttetéséről.

**Felelős:** Polgármester

**Határidő:** 15 nap

(20 képviselő van jelen, 20 igen, egyhangú)

**A 290-291. sz. határozatok végrehajtását végzi**: Jegyzői Titkárság vezetője

**Végrehajtás:** A Fővárosi Törvényszék Cégbírósága a képviselő-testületi határozatok alapján a könyvvizsgálóra vonatkozó adatok változását, valamint az alapszabály módosítását 2015. december 1. napjával a cégjegyzékbe bejegyezte.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat****294/2015.(X.29.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat 2015. október 31. napjával megszünteti az Önkormányzat tulajdonát képező, Budapest II. kerület, 13676/0/A/6 hrsz-ú, természetben 1027 Budapest, Szász Károly u. 2-4. alagsor ajtó 1. szám alatti, 17 m2 alapterületű, lakás megnevezésű ingatlan tekintetében a Budapest Főváros II. Kerületi Önkormányzat Családsegítő és Gyermekjóléti Központ részére a 715/2004.(XII.16.) Kt. határozattal biztosított ingyenes használatot, egyúttal az ingatlant visszahelyezi a lakás-és helyiséggazdálkodás körébe.

**Felelős:** Polgármester

**Határidő:** 2015. november 30.

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda

vezetője

**Végrehajtás***:* A Vagyonhasznosítási és Ingatlan-nyilvántartási Iroda a képviselő-testületi határozatról 2015. november 10. napján kelt levelével tájékoztatta a Budapest Főváros II. Kerületi Önkormányzat Családsegítő és Gyermekjóléti Központját, valamint a II. Kerületi Városfejlesztő Zrt.-t. Az ingatlan birtokba visszaadására 2015. november 11. napján került sor.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
304/2015.(XI.26.) képviselő-testületi határozata**

Budapest Főváros II. Kerületi Önkormányzat Képviselő-testülete

a Budapest Főváros Kormányhivatal Kormánymegbízottja által tett BPB/004/00446-2/2015. ügyszámú törvényességi felhívását megtárgyalta, amivel az építményadóról és a magánszemélyek kommunális adójáról szóló 57/1996.(XII.23.) önkormányzati rendelet vonatkozásában nem ért egyet.

**Felelős:** Polgármester

**Határidő**: vélemény megküldésére: 2015. december 3.

(17 képviselő van jelen, 16 igen, 1 tartózkodás)

**Budapest Főváros II. ker. Önkormányzat  
305/2015.(XI.26.) képviselő-testületi határozata**

Budapest Főváros II. Kerületi Önkormányzat Képviselő-testülete

a Budapest Főváros Kormányhivatal Kormánymegbízottja által tett BPB/004/00446-2/2015. ügyszámú törvényességi felhívását megtárgyalta. A talajterhelési díj helyi szabályairól szóló 12/2008.(V.20.) önkormányzati rendelettel kapcsolatos törvényességi felhívással részben egyetért, felkéri a Jegyzőt, hogy 2016. február 28-ig a rendelet mellékletének hatályon kívül helyezését készítse elő.

**Felelős**: Polgármester

**Határidő**: vélemény megküldésére: 2015. december 3.

(17 képviselő van jelen, 16 igen, 1 tartózkodás)

**Budapest Főváros II. ker. Önkormányzat  
306/2015.(XI.26.) képviselő-testületi határozata**

Budapest Főváros II. Kerületi Önkormányzat Képviselő-testülete

a Budapest Főváros Kormányhivatal Kormánymegbízottja által tett BPB/004/00446-2/2015. ügyszámú törvényességi felhívását megtárgyalta. Az idegenforgalmi adóról szóló 27/2010.(XI.30.) önkormányzati rendelettel kapcsolatos törvényességi felhívással egyetért, és felkéri a Jegyzőt, hogy 2016. február 28-ig a rendelet átfogó felülvizsgálatát végezze el.

**Felelős:** Polgármester

**Határidő**: vélemény megküldésére: 2015. december 3.

(17 képviselő van jelen, 16 igen, 1 tartózkodás)

**A 304-306 sz. határozatok végrehajtását végzi**: Adócsoport vezetője

**Végrehajtás:** Budapest Főváros Kormányhivatala 2015. november 30-án kelt I-937/2015. számú kísérőlevéllel a fenti határozatok hitelesített kivonatának, valamint az előterjesztés másolatának megküldésével – a Nemzeti Jogszabálytárba való feltöltés keretében - értesítésre került.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat  
308/2015.(XI.26.) képviselő-testületi határozata**

A Képviselő-testület

úgy dönt, hogy a II. Kerületi Sport és Szabadidősport Nonprofit Korlátolt Felelősségű Társaság (Cg.: 01-09202717, székhely: 1024 Budapest, Mechwart liget 1., képviseli: Becsey Péter ügyvezető) – jelen határozat mellékletét képező – 2016. évi január - február - márciusi időszakra vonatkozó Üzleti Tervét elfogadja.

A Képviselő-testület felkéri a Polgármestert az ügyvezető értesítésére.

**Határidő**: azonnal

**Felelős**: Polgármester

(16 képviselő van jelen, 16 igen, egyhangú)

**A határozat végrehajtását végzi**: Polgármesteri referens

**Végrehajtás:** A képviselő-testületi határozatban foglaltak teljesültek, a II. kerületi Sport és Szabadidősport Nonprofit Korlátolt Felelősségű Társaság 2016. évi január- február – márciusi időszakra vonatkozó Üzleti Tervének elfogadásáról az ügyvezető értesült. Az Üzleti Tervre épülő feladat-ellátási szerződés és az ezzel kapcsolatos pénzeszköz átadási megállapodás előkészítés alatt van.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
313/2015.(XI.26.) képviselő-testületi határozata**

A Képviselő-testület

a Budapest II. kerület, KVSZ 2012-2015 között tervezett felülvizsgálata és a változtatási tilalommal érintett területek szabályozási javaslata véleményezési eljárásában érkezett **véleményeket megismerte és az azokra adott tervezői válaszokat**, **a településrendezési eszköz tervezetének módosítását, kiegészítését elfogadja,** és felkéri a Polgármestert tegye meg a megfelelő intézkedéseket a döntés dokumentálására és közzétételére.

**Felelős:** Polgármester

**Határidő:** azonnal

(17 képviselő van jelen, 17 igen, egyhangú)

**Budapest Főváros II. ker. Önkormányzat  
314/2015.(XI.26.) képviselő-testületi határozata**

A Képviselő-testület

**felkéri** a Polgármestert, hogy a településrendezési eszköz tervezetét, a véleményezési eljárás során beérkezett valamennyi véleményt és a véleményezési szakaszban keletkezett dokumentumokat a **végső szakmai véleményezésre küldje** meg az állami főépítészi hatáskörben eljáró fővárosi kormányhivatalnak.

**Felelős:** Polgármester

**Határidő:** azonnal

(17 képviselő van jelen, 17 igen, egyhangú)

**A 313-314. sz. határozatok végrehajtását végzi:** Főépítész

**Végrehajtás:** A Képviselő-testület 313/2015.(XI.26.) határozatában foglaltak szerinti dokumentálás és közzététel a testületi jegyzőkönyv közzétételével megtörtént. A Képviselő-testület 314/2015.(XI.26.) határozatában foglaltak szerint a Főépítészi Iroda - a településrendezési eszköz tervezetét, a véleményezési eljárás során beérkezett valamennyi véleményt és a véleményezési szakaszban keletkezett dokumentumokat a végső szakmai véleményezésre - 2015. december 1-én megküldte az állami főépítészi hatáskörben eljáró Budapest Főváros Kormányhivatalának. A tértivevény alapján megállapítható, hogy a küldemény átvétele 2015. december 1-én megtörtént. A végső szakmai vélemény a mai napig még nem érkezett Hivatalunkba.

Kérem a határozatok végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

207; 284; 290-291; 294; 304-306; 308; 313-314/**2015.** határozatok végrehajtásáról szóló beszámolót elfogadja.

* 115/2015. (IV.28.) határozat végrehajtási idejét 2016. január 25. napjáig meghosszabbítja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2015. december 11.

**Dr. Láng Zsolt**

**Polgármester**